Stadio del Trampolino

Stadio del Trampolino (norsk: Hoppbakkestadion) er et skihoppanlegg ved tettstedet Pragelato i Italia. Anlegget var arena for skihopping og kombinert under OL i Torino i 2006. Det har fem hoppbakker, hvorav de to største ble brukt under OL: K125 (HS140), K95 (HS106), K60 (HS66), K30 og K15. Storbakken er Italias største hoppbakke.

Byggingen av anlegget startet i august 2002, og hoppbakkene sto ferdig i 2004. Infrastrukturen rundt ble ferdigstilt i 2005. Første internasjonale renn i anlegget var B-verdenscup i kombinert 8. og 9. januar 2005, fulgt av verdenscup i både kombinert og spesielt hopp («prøve-OL») måneden etter. I tillegg til hopp og kombinert i OL i 2006, ble Stadio del Trampolino også brukt under vinter-Universiaden i 2007, og det har hatt renn i Sommer Grand Prix.

Hoppanlegget har flomlys, og alle fem bakkene har plastmatter som muliggjør helårsbruk. Anlegget har en tilskuerkapasitet på 9000.

Bakkerekord i K125-bakken er 144 meter, satt av Simon Ammann (Sveits) i verdenscupen 13. desember 2008. I K95-bakken er anerkjent bakkerekord 104,5 meter, satt av Dmitrij Vasiljev (Russland) og Michael Uhrmann (Tyskland) i OL 12. februar 2006. Dmitrij Ipatov (Russland) hoppet imidlertid 108 meter i vinter-Universiaden 19. januar 2007. I HS66-bakken er bakkerekorden (på plast) 65,5 meter, satt av Tomasz Byrt (Polen) i et juniorrenn 16. august 2007.

Nettstedet OkFoto fortalte i oktober 2015 at hoppanlegget i Pragelato står til forfalls. Bare 11 år etter at anlegget ble bygd, bar det tydelig preg av manglende vedlikehold og bruk.OkFoto: Pragelato, il degrado dei trampolini delle Olimpiadi 2006 (10. oktober 2015, besøkt 27. februar 2016) Siste større renn i hoppbakkene var Sommer Grand Prix i 2009. De lokale myndighetene i Pragelato foreslo i mars 2017 å rive de to største hoppbakkene og gjøre den delen av anlegget om til alpinanlegg. De tre minste hoppbakkene skal beholdes.Neveitalia: È arrivata la fine dei trampolini olimpici di Pragelato? (29. mars 2017, besøkt 2. april 2017)

 Viktige renn (vinter) 
 Dato Vinner  Andre Tredje Type renn 11. februar 2005  Matti Hautamäki  Michael Uhrmann  Thomas Morgenstern Verdenscup, stor bakke 12. februar 2005  Østerrike
Andreas WidhölzlWolfgang LoitzlThomas MorgensternMartin Höllwarth  Slovenia
Primož PeterkaRobert KranjecRok BenkovičJernej Damjan  Tyskland
Jörg RitzerfeldMartin SchmittStephan HockeMichael Uhrmann Verdenscup, lagkonkurranse, stor bakke 12. februar 2006  Lars Bystøl  Matti Hautamäki  Roar Ljøkelsøy OL, normalbakke 18. februar 2006  Thomas Morgenstern  Andreas Kofler  Lars Bystøl OL, stor bakke 20. februar 2006  Østerrike
Andreas WidhölzlAndreas KoflerMartin KochThomas Morgenstern  Finland
Tami KiuruJanne HapponenJanne AhonenMatti Hautamäki  Norge
Lars BystølBjørn Einar RomørenTommy IngebrigtsenRoar Ljøkelsøy OL, lagkonkurranse, stor bakke 13. desember 2008  Simon Ammann  Gregor Schlierenzauer  Ville Larinto Verdenscup, stor bakke 14. desember 2008  Fumihisa Yumoto  Simon Ammann  Johan Remen Evensen Verdenscup, stor bakke

 Kilder 
 Skisprungschanzen-Archiv: Pragelato
 FIS: Resultater (Pragelato)
 FIS: Resultater (Torino)

 Eksterne lenker 


Kategori:Hoppbakker i Italia
Kategori:Byggverk i Piemonte
Kategori:Hoppbakker brukt i OL
Kategori:Sportsanlegg under Vinter-OL 2006
Kategori:Byggverk fullført i 2004
Kategori:2004 i Italia